Met die vorige artikel het ons die basiese beginsels met die aankoop van ‘n aasboot en die toebehore wat daarby saamgaan bespreek. Met hierdie artikel gaan ons bietjie kyk na die verskillende aanbiedings wat met ‘n aasboot gemaak kan word.
Aasboot hengel gaan nie net daaroor om ‘n boot te gaan koop en die aas vry te stel waar jy dit wil hê nie, want as jy die beste uit jou boot wil kry moet jy so bietjie gedagte daaraan gee, net soos jy sou in enige ander hengel situasie. Dit is veral duidelik op die waters waar bote baie gebruik word, of op oop areas waar die wind en gras jou wisselvallige toestande kan gee.
Die eerste ding wat ek oor sade wil sê is dat hulle slymerig en vasklouerig raak as hulle te lank in ‘n emmer gelaat word. Dit help dus om hulle eers in skoon water af te spoel voor jy dit gebruik, anders sal jy vind dat van die saad in jou boot se voerbak vaskleef en agter bly met die afgooi daarvan.
By verre die beste ontwerp vir saad voer is die ingevoerde bote soos die Navigator. Die bote laat toe dat jou saad reguit af val en omdat hulle laag in die water sit sal die water selfs vir jou die deure van die voerbakke af was sodat omtrent al die saad in die water eindig.
Jy kan ook jou PVA sakkie met ‘n klein bietjie olie bedek sodat water dit nie so vinnig affekteer nie.
Dit is ook moontlik dat daar water aan die bo-kant kan in spat en om sodoende jou PVA sakkie van bo af ook te beskerm kan jy van elektriese maskeer band gebruik maak. Dit werk heel eenvoudig; al wat jy doen is om die hele bo-kant van die voerbak met die maskeer band toe te plak. Selfs met ‘n ligte windjie kan daar water van bo af in jou boot in spat, so dit help om die maskeer band altyd byderhand te hê as jy die PVA metode gaan gebruik.